ai4bharat/Pralekha huggingface dataset:
குடியரசுத் துணைத் தலைவர் செயலகம்
இந்தியாவின் கலாச்சாரம் மற்றும் பாரம்பரியம் குறித்து இளைஞர்கள் மத்தியில் விழிப்புணர்வை ஏற்படுத்த வேண்டியது அவசியம் : குடியரசு துணைத் தலைவர் திரு எம். வெங்கையா நாயுடு
இந்தியாவின் தொன்மையான பாரம்பரியம் மற்றும் கலாச்சாரம் குறித்தும் “வேற்றுமையில் ஒற்றுமை” என்ற தேசிய மதிப்பை நிலை நாட்டவும் அவற்றின் பெருமைகளை இளைஞர்கள் அறிந்து கொள்வதை ஊக்குவிக்க வேண்டும் என்று குடியரசு துணைத் தலைவர் திரு எம். வெங்கையா நாயுடு அழைப்பு விடுத்துள்ளார். இந்தியாவின் பன்முக கலாச்சாரம் சமூகத்தின் பல்வேறு பிரிவுகளுக்கு அப்பாலும் மக்களை ஒன்றிணைக்கும் ஆற்றலை படைத்தது என்றும் அவர் கூறியுள்ளார்.
ஹைதராபாத்தில் தசரா பண்டிகையின் ஒரு பகுதியாக ஹரியானா ஆளுநர் திரு பன்டாரு தத்தாத்ரேயா ஏற்பாடு செய்திருந்த “அலை பலாய்” என்ற கலாச்சார நிழ்ச்சியில் குடியரசு துணைத் தலைவர் திரு. வெங்கையா நாயுடு கலந்து கொண்டார். இந்த நிகழ்ச்சியில் பல்வேறு துறைகளை சேர்ந்த முக்கியஸ்தர்களும், அரசியல் கட்சி தலைவர்களும் பங்கேற்று பரஸ்பரம் தங்களது வாழ்த்துகளையும், மகிழ்ச்சியையும் பரிமாறிக்கொண்டனர். நாட்டு மக்கள் இடையே நட்புறவு மற்றும் சகோதரத்துவத்தை மேம்படுத்த பல ஆண்டுகளாக இது போன்ற கலாச்சார நிகழ்ச்சியை முன்னெடுத்து வரும் திரு பன்டாரு தத்தாத்ரேயாவை குடியரசு துணைத் தலைவர் பாராட்டினார்.
ஸ்வராஜ் இயக்கத்தின் போது மாபெரும் சுதந்திர போராட்ட வீரர் திரு.பால கங்காதர திலகர் மக்களை ஒன்றிணைப்பதற்காக விநாயகர் சதுர்த்தி கொண்டாட்டங்களை துவக்கியத்தை திரு வெங்கையா நாயுடு நினைவு கூர்ந்தார். நமது மாபெரும் தலைவர்களின் பாரம்பரியத்தை மதித்து நாட்டின் பன்முக கலாச்சாரத்தை பாதுகாக்க அவர்களது வாழ்க்கையிலிருந்து நாம் உத்வேகம் பெற வேண்டும் என்றும் அவர் வலியுறுத்தினார்.
இந்த நிகழ்ச்சியில் ஹரியானா ஆளுநர் திரு பன்டாரு தத்தாத்ரேயா , ஹிமாச்சலப் பிரதேச ஆளுநர் திரு ராஜேந்திர விஸ்வநாத் அர்லேகர்,மத்திய சுற்றுலா மற்றும் கலாச்சார துறை அமைச்சர் திரு. கிஷன் ரெட்டி, தெலங்கானா உள்துறை அமைச்சர் திரு மொகம்மத் மெஹமோத் அலி, திரைப்பட நடிகர்கள் திரு பவன் கல்யாண், திரு மஞ்சு விஷ்ணு, டாக்டர் ரெட்டி லேப்ஸ் நிறுவனத்தின் நிர்வாக இயக்குனர் திரு ஜீ.வீ. பிரசாத், பாரத் பையோடெக் நிறுவனத்தின் தலைவரும் இயக்குனருமான திரு கிருஷ்ணா எல்லா, ஆசிய கேஸ்ட்ரோ எண்ட்ரோலாஜீ நிறுவனத்தின் நிறுவனர் மற்றும் தலைவர் டாக்டர் நாகேஷ்வர் ரெட்டி, பையோலாஜிக்கள்-ஈ நிறுவனத்தின் நிர்வாக இயக்குனர் திருமதி மகிமா தட்லா உள்ளிட்ட பலர் இதில் பங்கேற்றனர்.
பழங்குடியினர் நலத்துறை அமைச்சகம்
சத்தீஸ்கரில் பழங்குடியினர் பட்டியல் திருத்தத்திற்கு மத்திய அமைச்சரவை ஒப்புதல் அளித்துள்ளது
அரசியல் அமைப்பு  ஆணை  மசோதா 2016-ல் அதிகாரப்பூர்வமான திருத்தங்களை அறிமுகப்படுத்துவதற்கான திட்டத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது. இதன் வாயிலாக சத்தீஸ்கர் மாநிலத்தில் பழங்குடியினரின் பட்டியல் மாற்றியமைக்கப்பட்டுள்ளது.
சத்தீஸ்கரில் பழங்குடியினரின் பட்டியலில் கீழ்க்கண்ட மாற்றங்கள் மேற்கொள்ளப்படும்:-
- 5வது சேர்க்கையில் “பாரியா பூமியா”விற்குப் பிறகு :-
“புன்யா, புயியான், புயான்” சேர்க்கப்படும்.
- 14ஆவது சேர்க்கையில் “14.தன்வர், தானுஹர், தானுவார்” பதிலீடு செய்யப்படும்.
- 32 மற்றும் 33 சேர்க்கையில்
”32 நகேஸியா, நாகாஸியா, கிஸான் 33, ஒரயான், தன்கா, தன்கட்” பதிலீடு செய்யப்படும்.
- 41 சேர்க்கையில் “சவர், சவாரா, சவுன்ரா, சோன்ரா” மற்றும்
43. 42 சேர்க்கைக்குப்பிறகு “43 பின்ஜியா” சேர்த்துக் கொள்ளப்படும்.
இந்தச் சட்டம், அரசியலமைப்பு  ஆணை  மசோதா 2019 என்று அழைக்கப்படும். இந்த மசோதா சட்டமான பிறகு, சத்தீஸ்கரில் பழங்குடியினருக்கான திருத்தப்பட்ட பட்டியலில் சேர்க்கப்பட்டிருக்கும் பழங்குடியினர், தற்போதுள்ள அரசின் திட்டங்களின் பயன்களையும் பெற இயலும். இவர்கள் அரசின் கொள்கையின்படி அமைக்கப்பட்டுள்ள கல்வி நிறுவனங்களில் சேரவும், பணியிடங்களில் ஒதுக்கீட்டின் பயன்களைப் பெறவும் தகுதி பெறுவார்கள்.
நித்தி ஆயோக்
பள்ளிகளில் புதிய பயிற்சிகளை உருவாக்க அடல் புதுமை இயக்கமும், சிஜிஐ நிறுவனமும் ஒன்றிணைந்துள்ளன
பள்ளிகளில் புதிய பயிற்சிகளை உருவாக்குவதற்காக, நிதி ஆயோகின் அடல் புதுமை இயக்கமும், சிஜிஐ நிறுவனமும் இணைந்து ஓர் ஒப்பந்தத்தில் கையெழுத்திட்டுள்ளன.
இந்த ஒப்பந்தத்தின் மூலம் சிஜிஐ நிறுவனம் பெங்களூரு, சென்னை, ஐதராபாத் மற்றும் மும்பையில் அடல் டிங்கரிங் ஆய்வகத்துடன் கூடிய 100 பள்ளிகளை தத்தெடுத்து, அவற்றில் பயிலும் மாணவர்களுக்கு பயிற்சியை அளிக்கும். இந்த நிறுவனத்தின் தன்னார்வத் தொண்டர்கள், டிங்கரிங் ஆய்வகத்தின் உதவியுடன் மாணவர்களுக்கு அறிவியல், தொழில்நுட்பம், பொறியியல் மற்றும் கணிதத்தில் செய்முறை பயிற்சியை வழங்குவர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1663991
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மீன்வளத் துறை சார்பில் தூய்மை மற்றும் நல்லாட்சிக்கான சிறப்பு முகாம் 2.0
பதிவு மேலாண்மை, தூய்மை  மற்றும் அலுவலக குப்பைகளை அகற்றுதல், விதிகள் / செயல்முறைகளை எளிதாக்குதல் மற்றும் இடவசதியை விடுவித்தல் போன்றவற்றை நோக்கமாகக் கொண்டு சிறப்பு முகாம் 2.0 ஏற்பாடு செய்யப்பட்டது. மீன்வளத் துறை, அதன் தன்னாட்சி அமைப்புகளான கடலோர நீர்வாழ் உயிரின வளர்ப்பு ஆணையம்  மற்றும் தேசிய மீன்வள மேம்பாட்டு வாரியம்  மற்றும் அதன் நிறுவனங்களான தேசிய மீன்வள அறுவடைக்குப் பிந்தைய தொழில்நுட்பம் மற்றும் பயிற்சி நிறுவனம்  ஆகியவற்றால் நடவடிக்கைகள் மேற்கொள்ளப்பட்டன.
மீன்வளத்துறை மற்றும் அனைத்து சார்நிலை அதிகாரிகளின் அலுவலகங்கள் இணைந்து பல்வேறு செயற்பாடுகளின் ஊடாக இந்த பிரச்சாரத்தில் தீவிரமாக ஈடுபட்டன. மத்திய இணை அமைச்சர் டாக்டர் எல்.முருகன் 21அக்டோபர் 2022 அன்று சென்னையில் உள்ள மண்டல அலுவலகங்களில் இரண்டு இடங்களை பார்வையிட்டு, முன்னேற்றத்தை முழுமையாக ஆய்வு செய்தார். மீன்வளத் துறை செயலாளர் 20 அக்டோபர் 2022 அன்று விசாகப்பட்டினத்தில் மூன்று இடங்களுக்குச் சென்று எஃப்.எஸ்.ஐ மற்றும் சிஃப்நெட் மண்டல அலுவலகங்களின் முன்னேற்றம் மற்றும் சாதனைகளை ஆய்வு செய்தார்.
மீன்வளத் துறை, டி.ஏ.ஆர்.பி.ஜி, தூய்மை இயக்கம் 2.0 போன்றவற்றை டேக் செய்து சமூக ஊடக தளங்களில் பகிரப்பட்ட உயர் தெளிவுத்திறன் புகைப்படங்கள் / வீடியோக்கள் மூலம் பிரச்சாரத்தின் முன்னேற்றம் "முன்னும் பின்னும்" ஆவணப்படுத்தப்பட்டது.
"சிறப்பு இயக்கம் 2.0" முடிவடைந்த நிலையில், அனைத்து அதிகாரிகளின் அர்ப்பணிப்பு முயற்சியால், 250 கோப்புகளை மறுஆய்வு செய்ய இலக்கு நிர்ணயிக்கப்பட்டு, 550 க்கும் மேற்பட்ட கோப்புகள் மறுஆய்வு செய்யப்பட்டன. சுமார் 77 மின் கோப்புகள் மறுஆய்வுக்கு விடப்பட்டன. மீன்வளத் துறையில் பிரச்சாரம் காரணமாக 250 சதுர அடிக்கும் அதிகமான இடமும் விடுவிக்கப்பட்டது.
ஜல்சக்தி அமைச்சகம்
ஜல் சக்தி அமைச்சகத்தின் ஜல் ஜீவன் இயக்கம் சார்பில் மாநில கிராம குடிநீர் விநியோக அமைச்சர்களுடன் ஆலோசனை நடைபெற உள்ளது
மத்திய ஜல் சக்தி இயக்கத்தின் சார்பில் மாநிலங்களின் கிராம ப்புற குடிநீர் விநியோகத்துறை அமைச்சக்களுடன் வரும் நவம்பர் 3ம்தேதி காணொலி காட்சி வழியாக ஆலோசனை நடைபெற உள்ளது.
மத்திய ஜல் சக்தி அமைச்சர் கஜேந்திரசிங் செகாவத் தலைமையில் வரும் 3 ம் தேதி நடைபெறும் ஆலோசனை கூட்டத்தில் மாநில கிராமகுடிநீர் விநியோக பொறுப்பு வகிக்கும் அமைச்சர்கள் பங்கேற்கின்றனர்.
இந்த ஆலோனையின்போது மாநிலங்கள், யூனியன் பிரேதங்களில் ஜல் சக்தி அமைச்சகத்தின் கீழ் மேற்கொள்ளப்படும் பணிகளின் முன்னேற்றங்கள் குறித்து விவாதிக்கப்பட உள்ளது.
குறிப்பாக கிராமங்களில் உள்ள அங்கன்வாடி மையங்கள், பள்ளிகளுக்கு பாதுகாக்கப்பட்ட குடிநீர் வழங்குவதற்கான 100 நாள் திட்டம் குறித்தும் ஆலோசிக்கப்பட உள்ளது.
மேலும் விவரங்களுக்கு ஆங்கில செய்திக்குறிப்பை காணவும்:
https://pib.gov.in/PressReleasePage.aspx?PRID=1669300
மத்திய பணியாளர் தேர்வாணையம்
ஒருங்கிணைந்த பாதுகாப்பு சேவைகள் பணித் தேர்வு  2021 இறுதி முடிவுகள் வெளியீடு
இந்திய ராணுவம், கடற்படை மற்றும் விமானப்படைகளில் அதிகாரிகள் பதவிக்கான ஒருங்கிணைந்த பாதுகாப்பு சேவைகள் பணித்தேர்வு, மத்திய அரசு பணியாளர் தேர்வாணையத்தால் பிப்ரவரி 2021-ல் நடத்தப்பட்டது. அதன் தொடர்ச்சியாக பாதுகாப்பு அமைச்சகத்தின் படைப்பிரிவினர் தேர்வு வாரியத்தால் நடத்தப்பட்ட நேர்முகத் தேர்வில் தகுதியின் அடிப்படையில் தேர்ந்தெடுக்கப்பட்டவர்களின் விவரத்தை மத்திய அரசுப் பணியாளர் தேர்வாணையம் வெளியிட்டுள்ளது. இந்தத் தேர்வு முடிவுகளை யுபிஎஸ்சி-யின் இணையதளத்திலும்  அறிந்து கொள்ளலாம்.
இதன்படி, டேராடூனில் உள்ள இந்திய ராணுவ பயிற்சி மையம், கேரள மாநிலம் எழிமலாவில் உள்ள இந்திய கடற்படைப் பயிற்சி மையம் மற்றும் ஐதராபாதில் உள்ள விமானப்படை பயிற்சி மையம்  ஆகியவற்றில் பயிற்சி பெற மொத்தம் 154 பேர் தேர்வு செய்யப்பட்டுள்ளனர்.
தேர்வு செய்யப்பட்ட விண்ணப்பதாரர்கள் தங்களது பிறப்பு / கல்வி தொடர்பான அசல் சான்றிதழ்களை, உரிய நகல்களுடன் அவர்களது விருப்பத்தேர்வின்படி சம்பந்தப்பட்ட பாதுகாப்புப் படையின் தலைமையகத்திற்கு அனுப்பி வைக்குமாறு கேட்டுக் கொள்ளப்பட்டுள்ளனர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1784888
-------
(Visitor Counter : 125
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 202.17 கோடி  தடுப்பூசி டோஸ்கள் செலுத்தியுள்ளது.
கடந்த 24 மணி நேரத்தில் 16,82,390 கோடி டோஸ்கள் செலுத்தப்பட்டுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,50,877
கொவிட் சிகிச்சை பெறுபவர்கள் எண்ணிக்கை 0.34 சதவீதமாக உள்ளது. குணமடைந்தோர் விகிதம் தற்போது 98.46 சதவீதம்
கடந்த 24 மணி நேரத்தில் 18,148 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,32,28,670 என அதிகரித்துள்ளது.
கடந்த 24 மணி நேரத்தில் 16,866 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 7.03 சதவீதம் ஆகும்
வாராந்திர பாதிப்பு விகிதம் 4.49 சதவீதம் ஆகும்
இதுவரை மொத்தம் 87.27 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,39,751 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1844495
உள்துறை அமைச்சகம்
ஜம்மு காஷ்மீரில் தீவிரவாத சம்பவங்கள் குறைவு: மத்திய அமைச்சர் திரு.கிஷன் ரெட்டி தகவல்
மத்திய உள்துறை இணையமைச்சர் திரு.கிஷன் ரெட்டி, மாநிலங்களவையில் எழுத்துபூர்வமாக தாக்கல் செய்த பதிலில் கூறியதாவது:
கொவிட் தொற்று நேரத்தில் தப்லிகி ஜமாத்தின் தில்லி நிசாமுதின் தலைமையகத்தில், சமூக இடைவெளியின்றி ஏராளமானோர் கூடியிருந்தனர். இதுவே, பலருக்கு கொரோனா தொற்று பரவ காரணமாக இருந்தது. அதனால் தப்லிகி ஜமாத் அமைப்பைச் சேர்ந்த 2361 பேரை தில்லி போலீசார் கடந்த மார்ச் 29ம் தேதி வெளியேற்றினர். 233 பேர் கைது செய்யப்பட்டனர்.
ஜம்மு காஷ்மீரில் கடந்தாண்டு ஆகஸ்ட் 5ம் தேதிக்குப்பின் தீவிரவாத சம்பவங்கள், கல் எறிதல் சம்பவங்கள், அப்பாவி மக்கள் கொல்லப்படுவது, வீரர்கள் உயிரிழக்கம் சம்பவங்கள் குறைந்துள்ளன. 2019ம் ஆண்டு ஆகஸ்ட் 5ம் தேதிக்கு முன்பு 393 நாட்களில் 443 தீவிரவாத சம்பவங்கள் நடந்தன. அதற்கு பிந்தைய 393 நாட்களில் தீவிரவாத சம்பவங்கள் 206 ஆக குறைந்துள்ளன.
பெண்களுக்கு எதிரான குற்றங்கள் மீது நடவடிக்கை எடுக்கும் அதிகாரம் மாநிலம் சம்பந்தப்பட்டது என்றாலும், மத்திய அரசும் பல நடவடடிக்கைகளை எடுத்துள்ளது. பாலியல் குற்றங்களுக்கு எதிராக நடவடிக்கை எடுக்க குற்றவியல் சட்ட திருத்தம் 2013 கொண்டு வரப்பட்டது. ஆபாச படங்கள் குறித்து புகார் தெரிவிக்க சைபர் கிரைம் இணையதளத்தை மத்திய உள்துறை அமைச்சகம் 2018ம் ஆண்டு தொடங்கியது.
மத்திய ஆயுதப்படை போலீசாருக்காக 119 பெரிய கேன்டீன்கள், 1871 துணை கேன்டீன்கள் 10 சிறிய கேன்டீன்கள் இயங்குகின்றன.
••••••••••••
(Visitor Counter : 64
பிரதமர் அலுவலகம்
டாக்டர். இந்திரா ஹிரிதயேஷ் மறைவுக்கு பிரதமர் இரங்கல்
டாக்டர் இந்திரா ஹிரிதயேஷ் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
பிரதமர் அலுவலகம் விடுத்துள்ள சுட்டுரை செய்தியில், ‘‘ பல சமூக சேவை முயற்சிகளில், டாக்டர் இந்திரா ஹிரிதயேஷ் முன்னணியில் இருந்தார். திறமையான சட்டமன்ற உறுப்பினராகவும் முத்திரை பதித்த அவர், சிறந்த நிர்வாக அனுபவம் பெற்றவர். அவரது மறைவால் வருத்தம் அடைந்தேன். அவரது குடும்பத்தினர் மற்றும் ஆதரவாளர்களுக்கு இரங்கல்கள். ஓம் சாந்தி: பிரதமர் PM @narendramodi" என தெரிவிக்கப்பட்டுள்ளது.
பிரதமர் அலுவலகம்
15 ஆவது வெளிநாடு வாழ் இந்தியர்கள் தின மாநாடு- வாரணாசியில் ஜனவரி 22, 2019 பிரதமர் துவக்கி வைப்பார்
மொரிசீயஸ் பிரதமர் பிரவிந்த் ஜுக்னாத் தலைமை தாங்குவார்
புதிய இந்தியாவை உருவாக்குவதில் வெளிநாடு வாழ் இந்தியர்களின் பங்கு - 2019 ஆம் ஆண்டின் தலைப்பு
உத்தரப்பிரதேசம், வாரணாசியில் நாளை  நடைபெறவுள்ள 15 ஆவது வெளிநாடு வாழ் இந்தியர்கள் தின மாநாட்டை பிரதமர் திரு நரேந்திர மோடி துவக்கி வைக்கவுள்ளார்.
முதன்முறையாக இந்த மாநாடு மூன்று நாட்கள்  நடைபெறவுள்ளது. இந்த ஆண்டு புதிய இந்தியாவை உருவாக்குவதில் வெளிநாடு வாழ் இந்தியர்களின் பங்கு என்ற தலைப்பில் இந்த மாநாடு நடைபெறவுள்ளது.
வெளிநாடு வாழ் இந்தியர்கள் கும்பமேளா மற்றும் குடியரசுத் தின கொண்டாட்டங்களில் பங்கேற்க வசதியாக ஜனவரி 9 ஆம் தேதி நடைபெறவிருந்த 15 ஆவது வெளிநாடு வாழ் இந்தியர்கள் தின மாநாடு ஜனவரி 21 முதல் 23 வரை நடைபெறவுள்ளது. இந்த மாநாட்டிற்கு பிறகு ஜனவரி 24 ஆம் தேதி பிரயாக்ராஜில் நடைபெற்று வரும் கும்பமேளாவில் பங்கேற்பாளர்கள் கலந்து கொள்ளவுள்ளனர். இதன்பிறகு ஜனவரி 25 ஆம் தேதி தில்லி புறப்படும் பங்கேற்பாளர்கள் ஜனவரி 26, 2019 புதுதில்லியில் நடைபெறவுள்ள குடியரசுத் தின அணிவகுப்பை கண்டுகளிக்கவுள்ளனர்.
மொரிசீயஸ் நாட்டின் பிரதமர் திரு பிரவீன் ஜக்னாத் இந்த மாநாட்டிற்கு தலைமை தாங்கவுள்ளார். நார்வே நாடாளுமன்ற உறுப்பினர் ஹிமான்சு குலாட்டி இந்நிகழ்ச்சியில் சிறப்பு விருந்தினராகவும், நியூசிலாந்து நாடாளுமன்ற உறுப்பினர் திரு கன்வல்ஜித் சிங் பக்ஷி கவுரவ விருந்தினராகவும் பங்கேற்கவுள்ளனர்.
இந்த மாநாட்டின் முக்கிய நிகழ்வுகள்-
ஜனவரி 21, 2019 - வெளிநாடு வாழ் இந்திய இளைஞர்கள் தினம். புதிய இந்தியாவின் ஒரு அங்கமாக வெளிநாடு வாழ் இந்திய இளைஞர்களுக்கான வாய்ப்பு.
ஜனவரி 22, 2019 - மொரிசீயஸ் நாட்டின் பிரதமர் திரு பிரவீன் ஜக்னாத் முன்னிலையில் வெளிநாடு வாழ் இந்தியர்கள் தின மாநாட்டை பிரதமர் துவக்கி வைப்பார்.
ஜனவரி 23, 2019- நிறைவு விழா மற்றும் வெளிநாடு வாழ் இந்தியர்களுக்கான விருதை குடியரசுத் தலைவர் வழங்குவார்.
இம்மாநாட்டில் பல்வேறு நிகழ்ச்சிகளுக்கும் ஏற்பாடு செய்யப்பட்டுள்ளன. மாலை நேரங்களில் கலாச்சார நிகழ்ச்சிகளும் நடைபெறவுள்ளன.
வெளிநாடு வாழ் இந்தியர்கள் தினம்:
மறைந்த முன்னாள் பிரதமர் திரு அடல் பிஹாரி வாஜ்பேயி எடுத்த முடிவின் அடிப்படையில் வெளிநாடு வாழ் இந்தியர்கள் தினம் கொண்டாடப்பட்டு வருகிறது. முதல் வெளிநாடு வாழ் இந்தியர்கள் தினம் ஜனவரி 09, 2003 அன்று புதுதில்லியில் கொண்டாடப்பட்டது. 1915 ஆம் ஆண்டு ஜனவரி மாதம் 9 ஆம் நாள் மகாத்மா காந்தி தென்னாப்பிரிக்காவில் இருந்து இந்தியாவுக்கு திரும்பிய தினம் வெளிநாடு வாழ் இந்தியர்கள் தினமாக கொண்டாடப்படுகிறது.
தற்போது இரண்டாண்டுகளுக்கு ஒருமுறை கொண்டாடப்படும் இந்த தினம் வெளிநாடு வாழ் இந்திய சமூகத்தினர் அரசுடனும், தங்களின் பாரம்பரியத்துடனும் இணைவதற்கான ஒரு வாய்ப்பினை அளிக்கிறது. இம்மாநாட்டின் போது இந்தியாவுக்கும் வெளிநாடுகளுக்கும் பல்வேறு துறைகளில் சிறந்த பங்களிப்பை வழங்கும் வெளிநாடு வாழ் இந்தியர்களுக்கு, விருதுகள் வழங்கப்படுகிறது.
2017 ஜனவரி 07 முதல் 09 வரை கர்நாடகாவின் பெங்களூருவில் நடைபெற்ற 14 ஆவது வெளிநாடு வாழ் இந்தியர்கள் தின மாநாட்டை பிரதமர் திரு நரேந்திர மோடி துவக்கி வைத்தார். வெளிநாடு வாழ் இந்தியர்களுடனான உறவை மேம்படுத்துதல் என்ற தலைப்பில் இந்த மாநாடு நடைபெற்றது. இம்மாநாட்டில் பேசிய பிரதமர் திரு மோடி, இந்திய கலாச்சாரம், பண்பாடு மற்றும் மாண்புகளின் தூதுவர்களாக விளங்கும் வெளிநாடு வாழ் இந்தியர்கள், அவர்கள் தங்கள் பங்களிப்புக்கான கௌரவத்தை அடைந்துள்ளனர். வெளிநாடு வாழ் இந்திய சமூகத்தினருடன் தொடர்ந்து தனது உறவை தொய்வின்றி தொடர்வதை அரசு முக்கிய நோக்கமாக கொண்டுள்ளது என்று கூறினார்.
ரசாயனம் மற்றும் உரங்கள் அமைச்சகம்
நெகிழிப் பொறியியல் தொழில்நுட்ப மத்திய நிறுவன  செயல்பாடுகளை காணொளி மாநாடு மூலமாக திரு. கவுடா பரிசீலித்தார்.
பெட்ரோ இரசாயன, பொறியியல் மற்றும் தொழில்நுட்பத் துறையின் செயல்பாடுகளை இன்று காணொளி மாநாடு மூலமாக மத்திய இரசாயனம் மற்றும் உரத்துறை அமைச்சர் திரு டி வி சதானந்த கவுடா பரிசீலித்தார். கோவிட்-19 காலத்தில் திறன், தொழில்நுட்பம், உதவி சேவைகள், ஆராய்ச்சி ஆகியவை தொடர்பாக CIPET ஆற்றிய பணிகள் குறித்து மத்திய அமைச்சரிடம் நெகிழிப் பொறியியல் தொழில்நுட்ப மத்திய நிறுவனம்  தலைமை இயக்குநர் எடுத்துக் கூறினார்
சுயசார்பு இந்தியாவை உருவாக்க வேண்டும் என்ற அரசின் திட்டத்திற்கு முக்கியத்துவம் அளிக்கும் வகையில் பெட்ரோ இரசாயனத் துறையில் சிறு, குறு, நடுத்தரத்தொழில் நிறுவனங்கள் வளர்ச்சியுறுவதற்கு ஆதரவளிக்கும் வகையில், CIPET தனது மிகப் பெரிய வாடிக்கையாளர் கட்டமைப்பை உபயோகித்து, விரிவான திட்டம் ஒன்றைத் தயாரிக்க வேண்டும் என்று அமைச்சர் திரு கவுடா CIPETக்கு அறிவுரை கூறினார். மருத்துவர்களுக்கு வசதியாக உள்ள வகையிலான தனிநபர் பாதுகாப்புக் கவச உபகரணங்களை வடிவமைக்கும் படி, தலைமை இயக்குநரை அவர் கேட்டுக்கொண்டார். கோவிட்-19 சூழலிலும், பொதுமுடக்க நடவடிக்கைகளின் போதும் CIPET தனது முயற்சிகளை மேற்கொண்டு வருவது குறித்து அமைச்சர் பாராட்டு தெரிவித்தார். கோவிட்-19 நோய்க்கு எதிராக நாடு தயார் நிலையில் உள்ளதற்கு வலு சேர்க்கும் வகையில் இந்த முயற்சிகளைத் தொடர வேண்டும் என்று அவர் விருப்பம் தெரிவித்தார்.
CIPET மேற்கொண்டுவரும் உயர் அளவிலான ஆராய்ச்சி செயல்பாடுகள் குறித்து இரசாயனம் மற்றும் பெட்ரோ இரசாயனத்துறைச் செயலர் திரு.ஆர். கே.சதுர்வேதி கூறினார். குறிப்பாக, கோவிட்-19 காலத்தில், பாக்டீரியாக்களுக்கு எதிரான, நுண்ணுயிரிகளுக்கு எதிரான, மீண்டும் பயன்படுத்தக் கூடிய முகக்கவசங்களைத் தயாரித்தல், செயற்கை சுவாசக்குழாய் ஸ்ப்ளிட்டர்கள், தனிநபர் பாதுகாப்புக் கவசங்களில் CIPET ஏற்படுத்திய, இதர மேம்படுத்தப்பட்ட நடவடிக்கைகள் ஆகியவை குறித்தும் அவர் எடுத்துரைத்தார்.
குடியரசுத் துணைத் தலைவர் செயலகம்
ஆஸ்கர் விருது வென்றது நம்முடைய உலகளாவிய முன்னேற்றம் மற்றும் பங்களிப்பிற்கான மற்றுமொரு அடையாளம் என்று குடியரசு துணைத் தலைவர் கூறியுள்ளார்
மதிப்புமிக்க 95வது அகாடமி விருதுகளில் வரலாற்று சிறப்புமிக்க வெற்றியை ஈட்டிய தி எலிஃபெண்ட் விஸ்பெரர்ஸ் மற்றும் ஆர்ஆர்ஆர் திரைப்படத்தின் நாட்டு நாட்டு பாடல் குழுவினருக்கு மாநிலங்களவையில் குடியரசு துணைத் தலைவர் திரு. ஜக்தீப் தன்கர் வாழ்த்துத் தெரிவித்தார். இந்த ஆஸ்கர் வெற்றி இந்திய சினிமா தயாரிப்பிற்கு புதிய அங்கீகாரத்தை அளிப்பதாக அவர் கூறினார்.
ஆஸ்கர் விருது வென்றது நம்முடைய உலகளாவிய முன்னேற்றம் மற்றும் பங்களிப்பிற்கான மற்றுமொரு அடையாளம் என்று திரு. தன்கர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1906721
குடியரசுத் தலைவர் செயலகம்
கிறிஸ்துமஸ் பண்டிகையை முன்னிட்டு நாட்டு மக்களுக்கு குடியரசுத் தலைவர் வாழ்த்து
குடியரசுத் தலைவர் திருமதி திரௌபதி முர்மு, கிறிஸ்துமஸ் பண்டிகையை முன்னிட்டு நாட்டு மக்களுக்கு தனது வாழ்த்துக்களைத் தெரிவித்துள்ளார்.
குடியரசுத் தலைவர் வெளியிட்டுள்ள செய்தியில் குறியிருப்பதாவது,
“நாட்டு மக்கள் அனைவருக்கும், குறிப்பாக கிறிஸ்தவ சகோதர, சகோதரிகளுக்கு கிறிஸ்துமஸ் பண்டிகையை முன்னிட்டு எனது மனமார்ந்த நல்வாழ்த்துக்களை தெரிவித்துக் கொள்கிறேன்.
இந்தப் பண்டிகையானது மொத்த மனிதகுலத்திற்கும் அமைதி மற்றும் சகோதரத்துவத்தின் சின்னமாக விளங்குகிறது. இந்த நாளில் இயேசு கிறிஸ்துவின் இரக்கம் மற்றும் தியாகத்தின் முக்கியத்துவத்தை நாம் நினைவுகூருவோம். கிறிஸ்துமஸ் பண்டிகை ஒருவரையொருவர் அன்புடனும், கருணையுடனும் நடத்த வழி காட்டுகிறது.
இயேசு கிறிஸ்துவின் தெய்வீக போதனைகளை நம் வாழ்வில் ஏற்றுக்கொள்ள உறுதிமொழி எடுப்போம்.” என்று தெரிவித்துள்ளார்.
அறிவியல் மற்றும் தொழில்நுட்பத்துறை
மின்னணு தொடர்பான பொருளாதாரத்தில் உலகளவில் இந்தியாவின் பங்களிப்பு அதிகரித்து வருவதாக மத்திய அமைச்சர் டாக்டர் ஜிதேந்திர சிங் கூறியுள்ளார்
மின்னணு தொடர்பான பொருளாதாரத்தில் உலகளவில் இந்தியாவின் பங்களிப்பு அதிகரித்து வருவதாக மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் கூறியுள்ளார். இங்கிலாந்தில் உள்ள சர்ரே பல்கலைக்கழகம் சென்ற அவர், அங்குள்ள செமிகண்டக்டர் வசதிகள் குறித்து கேட்டறிந்தார்.
அங்குள்ள வசதிகளை பார்வையிடுவதற்காக தம்மை அழைத்தமைக்கு பல்கலைக்கழகத்திற்கு நன்றி தெரிவித்துக் கொள்ளவதாக கூறிய டாக்டர் ஜிதேந்திர சிங், உலகளாவிய மின்னணு அமைப்பில் இந்தியா முக்கிய நாடாக விரைவாக வளர்ச்சியடைந்து வருவதாகவும், இங்கிலாந்தில் உள்ள மின்னணு தொழில் துறை மற்றும் கல்வி நிலையங்களுடன் இணைந்து செயல்பட இந்தியா தயாராக இருப்பதாகவும் தெரிவித்தார்.
-----
AD/IR/RS/KRS
(Visitor Counter : 62
கப்பல் போக்குவரத்து அமைச்சகம்
உள்நாட்டு நீர்வழிப் போக்குவரத்தை மேம்படுத்துதல்
உள்நாட்டு நீர்வழிப் போக்குவரத்தை மேம்படுத்தும் வகையில் 24 மாநிலங்களில் உள்ள 5 நீர்வழிப்பாதைகள், புதிதாக கண்டறியப்பட உள்ள 106 நீர்வழிப்பாதைகள் உட்பட மொத்தம் 111 நீர்வழிப்பாதைகள், தேசிய நீர்வழிப்பாதைகள் சட்டம் 2016-ன் கீழ் தேசிய நீர்வழிப்பாதைகளாக அறிவிக்கப்பட்டுள்ளன. தொழில்நுட்பம் மற்றும் பொருளாதார அடிப்படையிலான விரிவான திட்ட அறிக்கைகளின் அடிப்படையில், இந்த தேசிய நீர்வழிப்பாதைகள் கண்டறியப்பட்டுள்ளன. ஏற்கனவே உள்ள 5 நீர்வழிப்பாதைகள் மற்றும் புதிதாக அமைக்கப்பட்டுள்ள 9 நீர்வழிப்பாதைகளில் உள்நாட்டு கப்பல் போக்குவரத்து தொடங்கப்பட்டுள்ளது.
மக்களவையில் எழுப்பப்பட்ட கேள்விக்கு எழுத்து மூலம் அளித்துள்ள பதிலில் மத்திய துறைமுகம், கப்பல் மற்றும் நீர்வழிப் போக்குவரத்துத்துறை அமைச்சர் திரு சர்பானந்தா சோனாவால் இதனைத் தெரிவித்துள்ளார்.
------
AP/RS/KPG/IDS
(Visitor Counter : 72
வடகிழக்குப் பகுதி வளர்ச்சி அமைச்சகம்
பிரதமரின் கொள்கை மூலம் அண்டை நாடுகளுடனான நமது உறவில் புதிய பரிமாணம் ஏற்பட்டுள்ளது: டாக்டர் ஜிதேந்திர சிங்
பிரதமர் திரு நரேந்திர மோடியின் “கிழக்கு செயல்பாடு” கொள்கையின் மூலமாக அண்டை நாடுகளுடனான நமது அணுகுமுறை மற்றும் கவனத்தில் புதிய பரிமாணம் ஏற்பட்டுள்ளது என்று மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் கூறினார்.
பிலிப்பைன்ஸ் துணை அதிபர் திருமிகு மரியா லியோனார் ஜெரோனா ரோப்ரெடோ மற்றும் மிசோரம் முதல்வர் திரு சொராம்தங்காவுடன் இணைந்து ஆசிய பசிபிக் இளைஞர் கருத்து பரிமாற்ற கூட்டத்தில் பேசிய டாக்டர் ஜிதேந்திர சிங், வட கிழக்கு மாகாண வளர்ச்சிக்கான அமைச்சராக உள்ள தமக்கு, வட கிழக்கு மாநிலமான மிசோரம் இந்த கூட்டத்தை நடத்துவது மகிழ்ச்சியளிப்பதாக தெரிவித்தார்.
சர்வதேச எல்லைகளால் சூழப்பட்டுள்ள வடகிழக்கு பகுதி இந்தியாவின் நுழைவுவாயிலாக இருப்பதாக கூறிய அவர், திரு நரேந்திர மோடி பிரதமரானது முதல் நாட்டின் வடகிழக்கு பிராந்தியத்தின் வளர்ச்சியின் மீது சிறப்பு கவனம் செலுத்தப்பட்டு வருவதாக கூறினார்.
பிரதமரின் தலையீட்டின் காரணமாக, இந்திய-வங்கதேச ஒப்பந்தம் வெற்றிகரமாக நிறைவேறியது என்றும், இதன் மூலம் வங்க தேசம் மற்றும் பிற நாடுகளுடன் எளிதான மற்றும் செலவு குறைந்த அணுகுமுறை கிடைத்ததென்றும் அவர் நினைவுகூர்ந்தார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 14.01 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1832433
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 219.58 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில்1,22,555 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 20,821 கொவிட் சிகிச்சை பெறுபவர்கள் எண்ணிக்கை 0.05 சதவீதமாக உள்ளது.
குணமடைந்தோர் விகிதம் தற்போது 98.77 சதவீதம்
கடந்த 24 மணி நேரத்தில் 1,892 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,97,072 என அதிகரித்துள்ளது.
கடந்த 24 மணி நேரத்தில் 1,112 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 90.04 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 1,44,491 கொவிட் பரிசோதனைகள் செய்யப்பட்டுள்ளன.
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் 42.15 கோடிக்கும் அதிகமான கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 42.15 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது.
இன்று காலை 8 மணி வரையிலான தரவுகளின் அடிப்படையில், மொத்தம் 39,55,31,378 டோஸ் தடுப்பூசி  பயன்படுத்தப்பட்டுள்ளது.
2.60 கோடிக்கும் அதிகமான  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1736657
••••
((Visitor Counter : 179
வடகிழக்குப் பகுதி வளர்ச்சி அமைச்சகம்
வடகிழக்குப் பகுதிகளில் சமூக- பொருளாதார வளர்ச்சியை விரைந்து மேற்கொள்வதில் கூடுதல் கவனம் செலுத்தப்படும்: மத்திய அமைச்சர் திரு ஜி கிஷண் ரெட்டி
வடகிழக்குப் பகுதிகளில் மேற்கொள்ளப்பட்டு வரும் பல்வேறு வளர்ச்சித் திட்டங்கள் குறித்து மத்திய வடகிழக்குப் பகுதி வளர்ச்சி, கலாச்சாரம் மற்றும் சுற்றுலா அமைச்சர் திரு ஜி கிஷண் ரெட்டி ஆய்வு செய்தார். இரண்டு நாட்கள் நடைபெற்ற விரிவான அமைச்சக அளவிலான ஆய்வு கூட்டம் இன்று நிறைவடைந்ததை அடுத்து, ஒட்டுமொத்த வடகிழக்குப் பகுதிகளிலும் சமூக- பொருளாதார வளர்ச்சியை விரைந்து மேற்கொள்வதில் கூடுதல் கவனம் செலுத்தப்படும் என்று திரு ரெட்டி கூறினார்.
தற்போது நடைபெற்று வரும் திட்டங்கள் அனைத்தும் குறிப்பிட்ட கால வரம்பிற்குள் நிறைவேற்றப்பட வேண்டும் என்றும் மூத்த அதிகாரிகளை அவர் கேட்டுக்கொண்டார். அமைச்சகங்கள் உடன் ஆலோசித்து நிலுவையில் உள்ள திட்டங்கள் அனைத்தும் விரைவில் முடிவடைய வேண்டும் என்று அவர் வலியுறுத்தினார்.
இந்த இரண்டு நாள் ஆய்வின் போது அமைச்சகத்தின் செயலாளர் டாக்டர் இந்தர்ஜித் சிங் மற்றும் மூத்த அதிகாரிகள் அனைத்து திட்டங்கள் மற்றும் கொள்கைகள் தொடர்பாக அமைச்சருக்கு விரிவாக எடுத்துரைத்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1734592